**2. sz. módosított KÖZBESZERZÉSI DOKUMENTUM[[1]](#footnote-1)**

**KÖZBESZERZÉSI ELJÁRÁSHOZ**

*Tárgya:*

***,,Adásvételi szerződés röntgen berendezések szállítására, üzembe helyezésére, javítására a jótállási időn belül, a felhasználók betanítására az „Egészségügyi eszközök energia-megtakarítást célzó beszerzésének támogatása” elnevezésű*, KEOP-5.6.0/E/15-2015-0092** ***számú projekt keretében”***

*Ajánlatkérő:*

**Heim Pál Gyermekkórház**

**TARTALOMJEGYZÉK**

**BEVEZETÉS, ÁLTALÁNOS INFORMÁCIÓK**

1. **A KÖZBESZERZÉSI ELJÁRÁS RENDJÉRE VONATKOZÓ ÁLTALÁNOS KÖVETELMÉNYEK ÉS INFORMÁCIÓK AZ AJÁNLATTEVŐK RÉSZÉRE**
2. **AZ AJÁNLAT ILLETVE ÉRTÉKELÉSI SZEMPONTOK TARTALMA, SZERZŐDÉST MEGERŐSÍTŐ BIZTOSÍTÉKOK**
3. **AZ AJÁNLAT KIDOLGOZÁSÁNAK FELTÉTELEI**
4. **SZERZŐDÉSTERVEZET**
5. **NYILATKOZATMINTÁK, FORMANYOMTATVÁNYOK**
6. **MŰSZAKI LEÍRÁS**

**BEVEZETÉS, ÁLTALÁNOS INFORMÁCIÓK**

Az ajánlatkérő nevében eljáró szervezetnek jelen közbeszerzési dokumentum kiadásával az a célja, hogy a versenysemlegesség lehető legteljesebb biztosításával minden ajánlattevőnek lehetővé tegye a sikeres ajánlattételt. Ezen cél elérése érdekében a jelen közbeszerzési dokumentum - megfelelően csoportosítva, akár ismételve is - tartalmazza azokat az adatokat és tényeket, melyek elősegíthetik a sikeres ajánlattételt.

Jelen közbeszerzési dokumentum az ajánlatkérő által elfogadott és az Európai Unió Hivatalos Lapjában 2015. december hó 12. napján, 2015/S 241-437079 számon megjelent ajánlati felhívás alapján készült.

Az ajánlati felhívásban nem szabályozott kérdésekben jelen közbeszerzési dokumentum rendelkezései az irányadóak és kötelezőek az ajánlat összeállítására és benyújtására vonatkozóan; esetleges ellentmondás esetén az ajánlati felhívás rendelkezései az irányadóak.

1. A KÖZBESZERZÉSI ELJÁRÁS RENDJÉRE VONATKOZÓ ÁLTALÁNOS KÖVETELMÉNYEKÉS INFORMÁCIÓK AZ AJÁNLATTEVŐK RÉSZÉRE
2. **A jelen közbeszerzési dokumentumban alkalmazott egyes kifejezések értelmezése**
   1. **Ajánlatkérő**: a 2. pontban meghatározott szervezet, amely azonos közbeszerzési eljárás eredményeként létrejövő szerződésben a Megrendelővel.

Az ajánlatkérő és a Megrendelő fogalmakat általában, mint egyezőket alkalmazzuk.

* 1. **Ajánlattevő:** az a gazdasági szereplő, aki (amely) a közbeszerzési eljárásban ajánlatot nyújt be
  2. **Közbeszerzési dokumentum:** minden olyan dokumentum, amelyet az ajánlatkérő a közbeszerzés vagy a koncesszió tárgya, illetve a közbeszerzési vagy koncessziós beszerzési eljárás leírása vagy meghatározása érdekében hoz létre, illetve amelyre ennek érdekében hivatkozik, így különösen az eljárást megindító hirdetmény, az eljárást megindító felhívásként alkalmazott előzetes tájékoztató, műszaki leírás, ismertető, kiegészítő tájékoztatás, javasolt szerződéses feltételek, a gazdasági szereplők által benyújtandó dokumentumok mintái, részletes ártáblázat vagy árazatlan költségvetés.

A közbeszerzési dokumentum rendelkezéseinek nem megfelelően benyújtott ajánlat a Kbt. 73. § (1) bekezdés e) pontja szerint érvénytelen.

* 1. **Szerződés**: a közbeszerzési eljárás nyertes ajánlattevőjeként kihirdetett ajánlattevő és az ajánlatkérő között létrejövő adásvételi szerződés.

1. **Az ajánlatkérő**

**Heim Pál Gyermekkórház**

cím: 1089 Budapest, Üllői út 86.

telefon: +36 12100711

fax: +36 12100711

képviseli: Szervó Katalin

kapcsolattartó: Szervó Katalin

e-mail: second.katalin@gmail.com

1. **Az ajánlatkérő nevében eljáró szervezet**

**Első Magyar Közbeszerzési Tanácsadó Zrt.**

cím: 1123 Budapest, Alkotás utca 53. E épület III. emelet

telefon: +36 17961000

fax: +36 17961001

képviseli: dr. Antal Kadosa Adorján, az igazgatóság elnöke

kapcsolattartó: dr. Fodor Kata

e-mail: drfodor@mkbt.eu

1. **A közbeszerzési eljárás tárgya, főbb mennyisége**

Adásvételi szerződés keretében röntgen berendezések szállítására, üzembe helyezésére, javítására a jótállási időn belül, a felhasználók betanítására az *„Egészségügyi eszközök energia-megtakarítást célzó beszerzésének támogatása”* elnevezésű, KEOP-5.6.0/E/15-2015-0092 azonosítószámú konstrukció keretében az alábbiak szerint:

1. rész Digitális felvételi/átvilágító röntgen berendezés motoros mozgatással, távfelvételi állvánnyal, teljes körű installációval

2. rész Digitális mobil rtg berendezés csecsemők vizsgálatára is alkalmas kiépítésben, forgatható oszlopon és teljesen kiegyensúlyozott csuklós karon elhelyezett röntgen cső, a könnyű pozícionálás érdekében, teljes körű installációval

3. rész Fogászati digitális panoráma röntgen készülék, cephalometriás kiegészítéssel, 3D CBCT-vel kombinálhatóan, teljes körű installációval

A teljes körű installáció magában foglalja a fenti eszközök beszerelését és rendeltetésszerű használatra alkalmas módon történő üzembe helyezését a Dokumentációban foglaltak szerint, illetve a termékek használatának betanítását a felhasználó személyzet számára. A teljesítés továbbá magában foglalja az érvényes forgalomba hozatali engedély bemutatását, az üzembehelyezési / próbaüzemi jegyzőkönyv felvételét, a kezelőszemélyzet betanítását rögzítő jegyzőkönyv felvételét, terméktől függően az EV mérési jegyzőkönyv felvételét, valamint a felhasználói kézikönyvek, használati utasítások, magyar nyelven, nyomtatott formában, és/ vagy elektronikus formában (CD-ROM).

A nyertes ajánlattevő feladatát képezi továbbá a meglévő berendezések szakszerű leszerelése és a vonatkozó jogszabályok szerinti megsemmisítése.

1. **Ajánlattevő feladata**

Ajánlattevő köteles a közbeszerzés tárgyát képező munkát az ajánlati felhívásban, a jelen közbeszerzési dokumentumban meghatározottak szerint, illetve a szerződéstervezetben és a műszaki leírásban meghatározott mennyiségi és minőségi meghatározás szerint a vonatkozó jogszabályok, szabványok, illetve egyéb előírások és minőségi követelmények betartása mellett megvalósítani.

Ajánlattevő feladata kiterjed a közbeszerzési dokumentumokban és a vonatkozó jogszabályokban meghatározott valamennyi feladatra.

1. **A teljesítés helye és határideje**

**A teljesítés helye:** az ajánlati felhívás II.1.2) pontjában meghatározottak szerint.

NUTS-kód: HU101

**A teljesítés határideje:** az ajánlati felhívás II.3) pontjában meghatározottak szerint.

1. **Többváltozatú ajánlat és részajánlat**

Ajánlatkérő a többváltozatú lehetőségét kizárja.

Ajánlatkérő a részajánlat-tétel lehetőségét az eljárást megindító felhívás II.1.8. és II.2.1. pontjaiban meghatározottak szerint biztosítja.

1. **Az ajánlat költségei** 
   1. Az ajánlat elkészítésével és benyújtásával kapcsolatos összes költséget az ajánlattevőnek kell viselnie. Az ajánlattevőnek nincs joga semmilyen, a közbeszerzési dokumentumban kifejezetten megadott jogcímen kívül, egyéb - így különösen anyagi - igény érvényesítésére. A közbeszerzési eljárás eredményes, vagy eredménytelen befejezésétől függetlenül az ajánlatkérővel és az eljáróval szemben ezen költségekkel kapcsolatban semmilyen követelésnek nincs helye.
   2. Az ajánlatkérő kifejezetten nyilatkozik, hogy az ajánlatok elkészítésével kapcsolatosan sem a nyertes ajánlattevőnek, sem más ajánlattevőknek semmiféle – esetleges jövőbeni - térítésre nem kötelezhető.
   3. Az ajánlatkérő a benyújtott ajánlatokat nem szolgáltatja vissza sem egészben, sem részeiben, azokat nem bontja meg, az iratokat a Kbt. 46. § (2) bekezdése szerint kezeli.
2. **Az ajánlatok kidolgozásának feltételei**
   1. Az ajánlattevőknek az eljárás során egy írásos ajánlatot kell elkészíteniük a közbeszerzésekről szóló 2015. évi CXLIII. törvénynek a gyorsított nyílt eljárásra vonatkozó előírásaival összhangban.
   2. Ajánlatkérő hiánypótlási lehetőséget a Kbt. 71. § szakaszában meghatározottak szerint biztosít. Ajánlatkérő nem él azzal a korlátozással miszerint nem rendel el újabb hiánypótlást, amennyiben a hiánypótlással az ajánlattevő az ajánlatában korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.
   3. Az ajánlattevőnek nyertesként történő kihirdetése esetén nincs lehetősége ajánlata, vagy a jelen közbeszerzési dokumentum bármely - akárcsak rész - kérdésének megváltoztatására sem.
   4. Az ajánlattevő a felhívásban és a további közbeszerzési dokumentumokban meghatározottakkal kapcsolatban az ajánlattételi határidő lejártát megelőzően – a Kbt. 56. § (3) bekezdésében meghatározott határidő figyelembevételével – írásban kiegészítő információkért fordulhat az eljáróhoz, aki a kért információt az ajánlattételi határidő lejárta előtt legkésőbb hat nappal megadja. A tájékoztatás tartalmát valamennyi ajánlattevő megkapja. Az írásbeli tájékoztatás oly módon kérhető, hogy a kérdéseknek fent hivatkozott határidők figyelembevételével meg kell érkezniük ajánlatkérő megbízottjához fax **(+36 17961001**), email (**drfodor@mkbt.eu**) vagy kézbesítő útján. Ajánlattevő a kiegészítő tájékoztatás iránti kérelemben foglalt kérdéseit a kiegészítő tájékoztatás iránti kérelem előterjesztésével egyidejűleg, a kiegészítő tájékoztatás rugalmas nyújtása érdekében szíveskedjen **szerkeszthető formában**, elektronikus úton a **drfodor@mkbt.eu** email címre is eljuttatni.
   5. **Szakmai ajánlat**: Jelen közbeszerzési dokumentum 2. sz. kötete 5. sz. mellékletének kitöltésével szükséges benyújtani.
3. **Az ajánlatok benyújtásának határideje és címe**
   1. Az ajánlat benyújtásának határideje:

**2015. december 28. 11:00 óra**

* 1. Az ajánlatkérő az ajánlatot akkor tekinti határidőre benyújtottnak, ha az a 10.1 pontban megjelölt határidőre a megadott címre beérkezett.

Az ajánlat benyújtásának címe:

**1123 Budapest, Alkotás utca 53. E épület III. emelet**

* 1. Az ajánlat benyújtásának formai kellékei:

Az ajánlatot írásban, 1 (egy) db eredeti példányban, zárt csomagolásban, a jelen közbeszerzési dokumentum 10.2. pontjában megadott címre közvetlenül vagy postai úton kell benyújtani az ajánlattételi határidő lejártáig. A cégszerűen aláírt ajánlatot, teljes terjedelmében, írásvédett (nem szerkeszthető) formátumban egy elektronikus adathordozón (CD vagy DVD) - a papír alapú példányt tartalmazó zárt csomagolásban elhelyezve - is csatolni szükséges.

Ajánlattevő köteles csatolni nyilatkozatát arra vonatkozólag, hogy a fentiek szerinti adathordozón benyújtott ajánlatának tartalma teljes mértékben megegyezik az általa benyújtott eredeti megjelölésű ajánlat tartalmával. Az ajánlat papír alapú és elektronikus példányának eltérése esetén a papír alapú példány tartalma az irányadó.

A csomagoláson fel kell tüntetni az eljárás megnevezését és az adott rész számát a dokumentációban foglaltak szerint, továbbá fel kell tüntetni a következőket: *„Képalkotó diagnosztikai berendezések, … rész” –"Nem bontható fel az ajánlattételi határidő lejárta előtt!"* megjelölést kell feltüntetni. Az ajánlat formai követelményeire egyebekben a dokumentáció előírásait kell alkalmazni.

Az ajánlat formai követelményeire az alábbi előírásokat kell alkalmazni:

- Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen;

- Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja, ha a tartalomjegyzékben az egyes iratok helye egyértelműen azonosítható és az iratok helyére a 71-72. § alkalmazása esetén egyértelműen lehet hivatkozni. Az ajánlatkérő a kismértékben hiányos számozást kiegészítheti, ha ez az ajánlatban való tájékozódása, illetve az ajánlatra való hivatkozása érdekében szükséges;

- Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak;

- Az ajánlatban lévő, minden – az ajánlattevő vagy alvállalkozó, vagy az alkalmasság igazolásában részt vevő más szervezet által készített – dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak. A 321/2015. (X. 30.) Korm. rendelet 21. § (1) bekezdésének b) és f) pontjai szerinti személyek maguk kötelesek aláírni az őket bemutató, illetve a rendelkezésre állásukat bizonyító iratot;

- Az ajánlat minden olyan oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

* 1. Az ajánlatban felolvasólapot kell elhelyezni, ami tartalmazza a Kbt. 68. § (4) bekezdése szerinti összes adatot.

1. **Ajánlatok bontása** 
   1. Az ajánlatok bontására az ajánlattételi határidő lejártakor kerül sor. Az ajánlatok bontásánál a Kbt. 68. § (3) bekezdésében meghatározott személyek lehetnek jelen.
   2. Az ajánlatok felbontásakor ajánlatkérő képviselője ismerteti az ajánlattevők nevét, címét (székhelyét, lakóhelyét), valamint azokat a főbb, számszerűsíthető adatokat, amelyek értékelési szempontok alapján értékelésre kerülnek. Az ajánlatkérő képviselője az ajánlatok bontásának megkezdésekor, az ajánlatok felbontása előtt közvetlenül ismertetheti a szerződés teljesítéséhez rendelkezésre álló anyagi fedezet összegét. Ha az ajánlatok bontásán egy - ott jelen lévő, Kbt. 68.§ (3) bekezdés szerinti - személy kéri, az ajánlat ismertetését követően azonnal ajánlatkérő képviselője lehetővé teszi, hogy betekinthessen a Kbt. 66. § (5) bekezdése szerinti felolvasólapba. A beérkezett ajánlatok bontásáról és a felolvasott adatok ismertetéséről ajánlatkérő képviselője jegyzőkönyvet készít, amelyet a bontástól számított 5 napon belül megküld az összes ajánlattevőnek.
   3. Az ajánlatok formai és tartalmi érvényességének további vizsgálatára az értékelési időszakban kerül sor.
   4. Az ajánlatok bontásának helye:

**1123 Budapest, Alkotás utca 53. E épület III. emelet**

* 1. Az ajánlatok bontásának ideje:

**2015. december 28. 11:00 óra**

1. **Az ajánlatok visszavonása, ajánlati kötöttség**
   1. Az ajánlattevő ajánlatát az ajánlati kötöttség beálltáig vonhatja vissza. (Kbt. 53. § (8) bekezdés).
   2. Az ajánlati kötöttség időtartama az ajánlattételi határidő lejártától számított 60 nap.

Felhívjuk az ajánlattevők figyelmét arra, hogy megajánlásaikat a 60 napos ajánlati kötöttség és az ezzel kapcsolatos Kbt.-ben rögzített előírásokra tekintettel tegyék meg.

1. **Az ajánlatokkal kapcsolatos pontosítások** 
   1. Az ajánlatok elbírálása során az ajánlatkérő, illetve a képviseletében eljáró megbízott írásban és a többi ajánlattevő egyidejű értesítése mellett, határidő megadásával ajánlattevőktől felvilágosítást kérhet az ajánlatban található, nem egyértelmű kijelentések, nyilatkozatok, igazolások tartalmának tisztázása érdekében a Kbt. 71. § rendelkezéseinek megfelelően.
   2. Ajánlatkérő felhívja ajánlattevők figyelmét a Kbt. 69.§ (4)-(7) bekezdéseiben foglaltakra.
2. **Az ajánlatok értékelése**
   1. Ajánlatkérő az ajánlatokat az ajánlatkérő képviseletében eljáró előterjesztése alapján, az ajánlatkérő által létrehozott Bírálóbizottság javaslatát figyelembe véve az 1., illetőleg a 2. rész tekintetében a Kbt. 76. § (2) bekezdés a) pontja alapján, a legalacsonyabb ár, a 3. rész tekintetében a Kbt. 76. § (2) bekezdés c) pontja alapján, a legjobb ár-érték arányt megjelenítő értékelési szempont szerint értékeli.

3. rész

Részszempont, súlyszám:

1. ajánlati ár (nettó HUF), 80,

2. automatikus kollimátorok segítségével állítani lehessen a FOV-t, 20.

(Minimum 3 méretben. Előny a több! Kérjük részletesen megadni!)

A legjobb ár-érték arányt megjelenítő ajánlat kiválasztásának értékelési szempontja esetén az ajánlatok részszempontok szerinti tartalmi elemeinek értékelése során adható pontszám alsó és felső határa: 1-10.

Pontszámok megadásának módja:

A 3. rész 1. részszempont esetében:

- az értékelés módszere: A Közbeszerzési Hatóság útmutatója az összességében legelőnyösebb ajánlat kiválasztása esetén alkalmazható módszerekről és az ajánlatok elbírálásáról (KÉ 2012. évi 61. szám; 2012. június 1.) III.fejezet A. 1.ba) pontjában foglalt fordított arányosítás. Ha a legalacsonyabb érték a legkedvezőbb, akkor az ajánlatkérő a legkedvezőbb tartalmi elemre a maximális pontot (felső ponthatár) adja, a többi ajánlat tartalmi elemére pedig a legkedvezőbb tartalmi elemhez viszonyítva fordítottan arányosan számolja ki a pontszámokat.  
  
A 3. rész 2. részszempont esetében:  
  
- az értékelés módszere: a Közbeszerzési Hatóság útmutatója az összességében legelőnyösebb ajánlat kiválasztása esetén alkalmazható módszerekről és az ajánlatok elbírálásáról (KÉ 2012. évi 61. szám; 2012. június 1.) III.fejezet A. 1.bb) pontjában foglalt egyenes arányosítás. Ha a legmagasabb érték a legkedvezőbb, akkor az ajánlatkérő a legmagasabb tartalmi elemre a maximális pontot (felső ponthatár) adja, a többi ajánlat tartalmi elemére pedig a legmagasabb tartalmi elemhez viszonyítva egyenesen arányosan számolja ki a pontszámokat.  
  
A részszempont tartalmi eleme tekintetében adható legalacsonyabb érték (FOV méretállításának mennyisége):3, az ezt el nem érő értéket (paramétert) tartalmazó ajánlatokat ajánlatkérő érvénytelennek nyilvánítja.   
  
A részszempont tartalmi eleme tekintetében (FOV méretállításának mennyisége) a 7 és afölötti értéket (paramétert) tartalmazó ajánlatok a maximális 10 pontot kapják.

A fenti módszerek alapján kiszámított pontszámok a súlyszámmal kerülnek megszorzásra

1. **A közbeszerzési eljárás nyelve**
   1. A közbeszerzési eljárás nyelve magyar. Ennek megfelelően az ajánlatot magyar nyelven kell beadni, az eljárás során mindennemű levelezés és szóbeli kapcsolattartás magyar nyelven történik.
   2. Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. A Kbt. 47. § (2) bekezdése alapján ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja. A fordítás tartalmának helyességéért az ajánlattevő felel. Ajánlatkérő a magyar nyelvű dokumentumot tekinti irányadónak.
2. **A közbeszerzési dokumentum fejezeteiben megfogalmazottak érvényesülése, részletes szerződéses feltételek**
   1. Az ajánlatok bontását követően ajánlattevő ajánlatához teljes körűen kötve van.
   2. Az ajánlatkérő és a nyertes ajánlattevő között a szerződés az ajánlati felhívás, a közbeszerzési dokumentumok és a nyertesként kihirdetett ajánlat feltételei szerint, az ezekben megfogalmazott tartalommal jön létre.
   3. A Kbt. 136. § (2) bekezdésében foglaltak alapján a külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.
3. AZ AJÁNLAT, ILLETVE ÉRTÉKELÉSI SZEMPONTOK TARTALMA, SZERZŐDÉST MEGERŐSÍTŐ BIZTOSÍTÉKOK
4. **Általános megjegyzések**
   1. Az ajánlatkérő felhívja az ajánlattevők figyelmét, hogy a közbeszerzési dokumentumban megfogalmazottak a beszerzendő áru alapfeltételeit, követelményeit határozzák meg.
   2. Az ajánlattevő nem ajánlhat meg olyan pénzügyi konstrukciót, amelyik akadályozza az ajánlatkérőt a pénzforrások jogszabályok szerinti felhasználásában, így különösen a beruházásnak jogszabályokban előírt pénzügyi lezárásában.
   3. Az ajánlatkérő felhívja az ajánlattevők figyelmét, hogy vállalásaikat, elgondolásaikat az előre meghirdetett értékelési rendszer szempontjain belüli értékeléshez szükséges részletességgel fejtsék ki.
5. **Ajánlati ár**

Az ajánlati ár kialakítása során a kiadott műszaki tartalmának ismerete mellett az alábbiakat is figyelembe kell venni.

* 1. **Árképzés – 1. részszempont Nettó ár (valamennyi rész tekintetében), (egy összegben, forintban kifejezve, a teljes mennyiségre vonatkoztatva, valamennyi tételt beleértve)**

Az ajánlatban szereplő áraknak fix áraknak kell lenniük, vagyis az Ajánlattevők semmilyen formában és semmilyen hivatkozással sem tehetnek változó árat tartalmazó ajánlatot.

A nettó árakat úgy kell megadni, hogy azok tartalmazzanak minden járulékos költséget, függetlenül azok formájától és forrásától (pl. VÁM, különböző díjak és illetékek stb.).

Az ajánlati árnak tartalmaznia kell a beruházás időtartama alatti árváltozásból eredő vállalkozói kockázatot és vállalkozói hasznot is.

Az ajánlattevők csak magyar forintban (HUF) tehetnek ajánlatot és a szerződéskötés, kifizetés valutaneme is csak ez lehet.

Az ajánlati árnak tartalmaznia kell mindazokat a költségeket, amelyek az ajánlat tárgyának eredményfelelős megvalósításához, az ajánlati feltételekben rögzített feltételek betartásához szükségesek.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az ajánlatkérő számára.

Az ajánlatok kidolgozásakor vegyék figyelembe, hogy az ajánlati árnak teljes körűnek kell lennie, vagyis magába kell foglalni minden ajánlattevői kifizetési igényt.

Ajánlattevőnek árajánlatát az alábbiak szerint kell megadni:

Az ajánlati árat a felolvasólap (5. sz. kötetben) kitöltésével kell az ajánlatban megadni.

Az 1. részszempont esetében (3. rész) a legmagasabb pontot az az ajánlat kapja, aki a legalacsonyabb nettó Ft ajánlati árat ajánlja meg a teljes műszaki tartalom tekintetében.

* 1. **Fizetési feltételek**

Ajánlatkérő a szerződés teljesítését követően 1 db (vég)számla benyújtását írja elő. A számla a szerződésszerű teljesítést követően utólagosan kerülhet benyújtásra a szerződéstervezetben foglaltaknak megfelelően. Az igazolt teljesítés ellenértékének kiegyenlítése a szerződésszerű végteljesítést követően, banki átutalással, számla ellenében, magyar forintban történik a Ptk. 6:130. § (3) és a Kbt. 135. § (1),(6) bekezdésében foglaltak szerint, 60 napon belül a kötelező egészségbiztosítás ellátásairól szóló 1997. évi LXXXIII. törvény 9/A. § alapján.

A kifizetésnél az adózás rendjéről szóló 2003. évi XCII. törvény 36/A. §, az általános forgalmi adóról szóló 2007. évi CXXVII. törvény, az államháztartásról szóló 2011. évi CXCV. törvény, valamint a 4/2011. (I. 28.) Korm. rendelet vonatkozó rendelkezései is alkalmazandók.

Az ajánlattétel, az elszámolás és a kifizetés pénzneme HUF.

A részletes fizetési feltételeket a jelen közbeszerzési dokumentum 4. sz. kötetét képező Szerződés tervezet tartalmazza.

A tárgyi eljárás fedezetéül szolgáló Európai Uniós forrás felhasználását lehetővé tevő konstrukció azonosító száma és a támogatás intenzitása:KEOP-5.6.0/E/15-2015-0092, a támogatás intenzitása: 100,0000 %. A finanszírozás formája: utófinanszírozás.

Késedelmi kötbér: Ha olyan okból, amelyért felelős, az Eladó nem a jelen szerződés IV.1. pontjában meghatározott teljesítési határidőn belül teljesít, késedelmi kötbér megfizetésére köteles.

A késedelmi kötbér alapja: 25 000,- Ft / naptári nap.

A késedelmi kötbér maximális mértéke: 15 naptári napi tétel.

A maximális kötbér elérése esetén Vevő jogosult azonnali hatállyal felmondani jelen szerződést.

Hibás teljesítési kötbér: Amennyiben az Eladó olyan okból, amelyért felelős, nem az előírásoknak megfelelő terméket szállítja, hibás teljesítési kötbér megfizetésére köteles.

A hibás teljesítési kötbér alapja: az adott részre megajánlott bruttó ár 0,5 %-a.

A hibás teljesítés esetén az Eladó a terméket köteles 15 napon belül kijavítani vagy kicserélni. Eladó a terméket akkor köteles kicserélni, ha a leszállított termék próbaüzeme során olyan hibát észlel a Vevő, amelynek a szakszerű kijavítását 15 napon belül nem lehet elvégezni.

A hibás teljesítési kötbér maximális mértéke: 15 naptári nap.

Amennyiben hibás teljesítés esetén, 15 napon túli késedelemmel kerül sor a kijavításra vagy a kicserélésre, úgy Vevő a szerződését azonnali hatállyal felmondhatja, a jogi következmények érvényesítése mellett anélkül, hogy érdekmúlását igazolni lenne köteles. Vevő – szerződésszerű elállás esetén - a hibás teljesítési kötbéren felül a meghiúsulási

Meghiúsulási kötbér: az adott részre megajánlott bruttó ár 20 %-a.

Felek rögzítik, hogy a késedelmi és a hibás teljesítési kötbér maximális mértékének elérésekor is jogosult a Vevő a szerződéstől azonnali hatállyal elállni és meghiúsulási kötbért érvényesíteni.

Jótállás: 60 hónap jótállás biztosítása szükséges. A jótállás kezdő időpontja az ajánlatkérő által igazolt sikeres átadás-átvétel lezárulta.

1. AZ AJÁNLAT KIDOLGOZÁSÁNAK FELTÉTELEI
2. A jelen közbeszerzési dokumentum átvétele az érvényes ajánlattétel feltétele. Ajánlattevő köteles a közbeszerzési dokumentum részeként átadásra kerülő átvételi igazolást kitöltve és aláírva megküldeni az Ajánlatkérő nevében eljáró kapcsolattartó részére. Ajánlatkérő csak abban az esetben tud a Kbt.-ben foglalt tájékoztatási kötelezettségeknek maradéktalanul eleget tenni, amennyiben Ajánlattevő a közbeszerzési dokumentum átvételi igazolását kitöltve és aláírva megküldi az Ajánlatkérő nevében eljáró kapcsolattartó részére. Az ajánlattevő kizárólagos felelőssége, hogy a közbeszerzési dokumentum letöltéséről (eléréséről) a közbeszerzési dokumentum átvételi igazolás megküldésével tájékoztassa Ajánlatkérőt. Ajánlatkérő nem vállal felelősséget a közbeszerzési dokumentum átvételi igazolás meg nem küldéséből és ezáltal a tájékoztatás(ok) átvételének elmulasztásából fakadó, esetlegesen az ajánlatokban előforduló hiányosságokért.
3. A közbeszerzési dokumentumok rendelkezéseinek nem megfelelően benyújtott ajánlat a Kbt. 73. § (1) bekezdés e) pontja szerint érvénytelen.
4. Ajánlattevőknek ajánlatukat a jelen közbeszerzési dokumentum 5. sz. kötetében található tartalomjegyzékben meghatározott igazolások, nyilatkozatok, egyéb dokumentumok csatolásával kell benyújtaniuk különös tekintettel az alábbiakra.
5. Ajánlattevőnek a Kbt. 66. § (6) bekezdése alapján az ajánlatban meg kell jelölnie
6. a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni,

b)  az ezen részek tekintetében igénybe venni kívánt és az ajánlat vagy a részvételi jelentkezés benyújtásakor már ismert alvállalkozókat (A nyilatkozatot nemleges tartalom esetén is csatolni kell!)

A nyertes ajánlattevő legkésőbb a szerződés megkötésének időpontjában köteles az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és – ha a Kbt. 66. § (6) bekezdése szerinti nyilatkozatában az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A nyertes ajánlattevő a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

1. Az ajánlatnak tartalmaznia kell ajánlattevő Kbt. 66. § (2) bekezdésében foglaltaknak megfelelő kifejezett nyilatkozatának eredeti aláírt példányát, az ajánlati felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan.
2. Az ajánlatban továbbá az ajánlattevőnek a Kbt. 66. § (4) bekezdése alapján nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.
3. Ajánlattevőnek, alvállalkozójának és adott esetben az alkalmasság igazolásában részt vevő más szervezetnek az alábbi cégokmányokat kell az ajánlathoz csatolni:

— folyamatban lévő változásbejegyzési eljárás esetében a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást is, amennyiben ilyen eljárás nincs folyamatban, az arról szóló nyilatkozatot;

— ajánlatot aláírók aláírási címpéldányát, vagy a 2006. évi V. törvény 9. § (1) bekezdés szerinti aláírás-mintáját, külföldi illetőségű ajánlattevő esetén az ennek megfeleltethető dokumentumot (amennyiben ilyen dokumentum az adott országban nem ismert, teljes bizonyító erejű magánokiratba vagy ügyvéd/közjegyző előtt tett okiratba foglalt aláírás-minta);

— a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást.

1. Ajánlatkérő a Kbt. 35. §-ának (8)-(9) bekezdései alapján nem teszi lehetővé nyertes ajánlattevő(k)nek gazdálkodó szervezet létrehozását a szerződés teljesítése érdekében. Ajánlatkérő projekttársaság alapítását az önálló ajánlattevők vonatkozásában is kizárja jelen közbeszerzési eljárás vonatkozásában.
2. Ajánlattevőnek az ajánlatában esetlegesen előforduló üzleti titokra vonatkozóan egyértelműen nyilatkoznia kell, figyelembe véve a Kbt. 44. §-ában foglaltakat. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.
3. További információk:

Ajánlattevőnek a Kbt. 73. § (5) bekezdése alapján ajánlatkérő az alábbiakban ad tájékoztatást azoknak a szervezeteknek (hatóságoknak) a nevéről és címéről (elérhetőség), amelyektől az ajánlattevő a megfelelő környezetvédelmi, szociális és munkajogi rendelkezésekre vonatkozó tájékoztatást kaphat.

**Állami Népegészségügyi és Tisztiorvosi Szolgálat (ÁNTSZ)**

Székhely: 1097 Budapest, Albert Flórián út 2-6.

Levelezési cím: 1437 Budapest, Pf. 839.

Tel.: +36-1-476-1100

Fax: +36-1-476-1390

Honlap: [www.antsz.hu](http://www.antsz.hu)

**Nemzetgazdasági Minisztérium, Foglalkoztatáspolitikáért Felelős Államtitkárság**

1051 Budapest, József nádor tér 2-4

Postai cím: 1369 Budapest Pf.: 481.

Telefon: +36 (l) 795-1400

Fax: +36 (l) 318-2570

Honlap: www.kormany.hu

**Magyar Bányászati és Földtani Hivatal**

Székhely: 1145 Budapest, Columbus u. 17-23

Levelezési cím: 1590 Budapest, Pf. 95

Tel.: +36-1-301-2900

Fax: +36-1-301-2903

Honlap: [www.mbfh.hu](http://www.mbfh.hu)

**NAV**

Székhely: 1054 Budapest, Széchenyi u. 2.

Tel.: +36- 1-428-5100

Fax: +36-1- 428-5382

Honlap: [www.apeh.hu](http://www.apeh.hu)

**Nemzetgazdasági Minisztérium**

H-1051 Budapest, József nádor tér 4.

Levelezési cím: 1055 Budapest, Honvéd utca 13-15.

Telefon: +36-06-1-374-2700

Fax: +36-06-1-374-2925

E-mail: [ugyfelszolgalat@ngm.gov.hu](mailto:ugyfelszolgalat@ngm.gov.hu)Honlap:http://www.kormany.hu/hu/nemzetgazdasagi-miniszterium/elerhetosegek

**Földművelésügyi Minisztérium**

Székhely: 1055 Budapest, Kossuth Lajos tér 11.

Postai cím: 1860 Budapest

Telefon: 06-1-795-2000

Telefax: 06-1-795-0200

Honlap: <http://www.kormany.hu/hu/foldmuvelesugyi-miniszterium/elerhetosegek>

**Közbeszerzési Hatóság**

Székhely: 1026 Budapest, Riadó utca 5.

Postafiók cím: 1525. Pf. 166.

Telefon: 06-1-882-8502

Telefax: 06-1-882-8503

Honlap: <http://www.kozbeszerzes.hu/>

1. SZERZŐDÉSTERVEZET

**ADÁSVÉTELI SZERZŐDÉS**

**(TERVEZETE)**

**…rész[[2]](#footnote-2) tekintetében**

**A SZERZŐDÉST KÖTŐ FELEK ADATAI**

**Heim Pál Gyermekkórház**

székhely: 1089 Budapest, Üllői út 86.

számlavezető pénzintézetneve: […]

számlaszám: […]

adószám: […]

képviseli: […]

mint Vevő,

- a továbbiakban „**Vevő“ -**

a neve vagy megnevezése: *\* nyertes ajánlattevő adatai*

cím, székhely: *\* nyertes ajánlattevő adatai*

adószám: *\* nyertes ajánlattevő adatai*

bankszámlaszám (pénzforgalmi számla száma): *\* nyertes ajánlattevő adatai*

számlavezető pénzintézet neve: *\* nyertes ajánlattevő adatai*

képviseletében eljáró személy neve vagy megnevezése: *\* nyertes ajánlattevő adatai*

képviselő eljáró személy elérhetősége: *\* nyertes ajánlattevő adatai*

nyilvántartó cégbíróság neve: *\* nyertes ajánlattevő adatai*

cégjegyzékszám: *\* nyertes ajánlattevő adatai*

mint Eladó,

- a továbbiakban „**Eladó”** -

(együttes említésük esetén: „**Szerződő Felek”** vagy **„Felek”**)

1. **PREAMBULUM**

**1.** A Szerződő Felek a jelen szerződést a közbeszerzésekről szóló 2015. évi CXLIII. törvény (a továbbiakban: ***„Kbt.”)*** szerinti uniós, gyorsított nyílt közbeszerzési eljárás eredményeként és arra tekintettel írják alá. Az ajánlati felhívást (a továbbiakban: ***,,Ajánlati felhívás”***) tartalmazó hirdetmény az Európai Unió Hivatalos Lapjában 2015. …. napján, 2015/S ……………. számon jelent meg. A jelen szerződés (a továbbiakban: ***,,Szerződés”)*** a Vevő, mint Ajánlatkérő és az Eladó, mint az ***,,Adásvételi szerződés röntgen berendezések szállítására, üzembe helyezésére, javítására a jótállási időn belül, a felhasználók betanítására az „Egészségügyi eszközök energia-megtakarítást célzó beszerzésének támogatása” elnevezésű*, KEOP-5.6.0/E/15-2015-0092** ***számú projekt keretében”*** tárgyú közbeszerzési eljárás (a továbbiakban: „**Közbeszerzési Eljárás**”) …[[3]](#footnote-3) része tekintetében nyertes Ajánlattevő között jött létre.

**2. Szerződéses okmányok és dokumentumhierarchia:**

Az Eladó feladatait a jelen szerződés és mellékletei szerint köteles teljesíteni. A jelen szerződésben nem szabályozott kérdésekben az Ajánlati felhívás és a közbeszerzési dokumentumokban, az ekként sem szabályozott kérdésekben a jelen szerződés további mellékletei az irányadók. A jelen bekezdésben meghatározott dokumentumok egymást kiegészítik és kölcsönösen magyarázzák, de kétértelműség, eltérések és vita esetén a Szerződésben foglalt szerződési feltételek, valamint a számozását tekintve előbb álló mellékletben foglaltak az irányadók.

Mellékletek:

1. sz. melléklet: Szerződés

2. sz. melléklet: Ajánlati felhívás és Közbeszerzési Dokumentumok („Dokumentáció”), illetve módosításai beleértve a kiegészítő tájékoztatásokat is (Amennyiben ilyenre sor került)

3. sz. melléklet: Eladó ajánlata

4. sz. melléklet: Eladó Kbt. 136. § (2) bekezdés szerinti meghatalmazása (Amennyiben Eladó külföldi adóilletőségű)

**3. A szerződés Kbt. alapján meghatározott tartalma:**

**3.1.** A **Kbt. 131. § (2) bekezdés**ének eleget téve a Szerződéses Okmányok részét képezi az Eladó Ajánlata, így a nyertes ajánlat értékelésre kerülő tartalmi elemei a szerződés részét, az Eladó kötelezettségét képezik.

**3.2.** A **Kbt. 136. § (1) bekezdés a)** pontjának eleget téve a Felek megállapodnak, hogy Eladó a szerződés teljesítése során nem fizethet ki, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak.

**3.3.** A **Kbt. 136. § (1) bekezdés b)** pontjának eleget téve az Eladó köteles a szerződés teljesítésének teljes időtartama alatt tulajdonosi szerkezetét a Vevő számára megismerhetővé tenni. Az Eladó – a megismerhetővé tételre vonatkozó kötelezettsége mellett – a szerződés időtartama alatt írásban köteles tájékoztatni a Vevőt minden, a tulajdonosi szerkezetében bekövetkezett változásról, a megváltozott és az új adatok, valamint a változás hatályának megjelölésével. Az Eladó a szerződés teljesítésének teljes időtartama alatt haladéktalanul írásban köteles a Vevőt értesíteni a Kbt. 143. § (3) bekezdésében megjelölt ügyletekről.

**3.4.** A **Kbt. 143. § (1) bekezdés**ben foglaltak alapján ajánlatkérő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

*a)* feltétlenül szükséges a szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;

*b)* az ajánlattevő nem biztosítja a 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a 139. §-ban foglaltaknak; vagy

*c)* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

A **Kbt. 143. § (2) bekezdés**ben foglaltak alapján ajánlatkérő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

A **Kbt. 143. § (2) bekezdés**ben foglaltak alapján ajánlatkérőként szerződő fél jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

*a)* a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel;

*b)* a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel.

**3.5.** A **Kbt. 136. § (6) bekezdés**ének eleget téve Felek megállapodnak, hogy a külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.

**3.7. A** Vevő nyilatkozik, hogy a **Kbt. 133. § (1)** **bekezdés**ét figyelembe vette Közbeszerzési Eljárás előkészítése során.

**3.8.** A szerződés teljesítése során a **Kbt. 139-140. §, illetőleg a Kbt. 142.** § **- ben** foglalt rendelkezések értelemszerűen irányadók.

**3.9.** A szerződés módosítása kapcsán a **Kbt. 141. §** irányadó.

**3.10.** A szerződés teljesítése során részt vevő teljesítési segéd igénybevételére (a továbbiakban: ***,,alvállalkozó”)*** a **Kbt. 138. § (2) – (4)** **bekezdésben** foglaltak az irányadóak.

**3.11. A** Felek a szerződés megkötése, és teljesítése során a közbeszerzésekre vonatkozó szabályozás céljával összhangban, a közbeszerzési alapelveinek tiszteletben tartásával [Kbt. 2. §] kötelesek eljárni.

**II. SZERZŐDÉS TÁRGYA**

**1.** Eladó kötelezettséget vállal arra, hogy Vevő részére jelen szerződésben meghatározott részletes feltételek mellett, a műszaki leírásban foglaltak szerint leszállítja a

1. rész Digitális felvételi/átvilágító röntgen berendezést motoros mozgatással, távfelvételi állvánnyal, teljes körű installációval

2. rész Digitális mobil rtg berendezést csecsemők vizsgálatára is alkalmas kiépítésben, forgatható oszlopon és teljesen kiegyensúlyozott csuklós karon elhelyezett röntgen cső, a könnyű pozícionálás érdekében, teljes körű installációval

3. rész Fogászati digitális panoráma röntgen készüléket, cephalometriás kiegészítéssel, 3D CBCT-vel kombinálhatóan, teljes körű installációval[[4]](#footnote-4)

A teljes körű installáció magában foglalja a fenti eszközök beszerelését és rendeltetésszerű használatra alkalmas módon történő üzembe helyezését a Dokumentációban foglaltak szerint, illetve a termékek használatának betanítását a felhasználó személyzet számára. A teljesítés továbbá magában foglalja az érvényes forgalomba hozatali engedély bemutatását, az üzembehelyezési / próbaüzemi jegyzőkönyv felvételét, a kezelőszemélyzet betanítását rögzítő jegyzőkönyv felvételét, terméktől függően az EV mérési jegyzőkönyv felvételét, valamint a felhasználói kézikönyvek, használati utasítások, magyar nyelven, nyomtatott formában, és/ vagy elektronikus formában (CD-ROM).

A Eladó feladatát képezi továbbá a meglévő berendezések szakszerű leszerelése és a vonatkozó jogszabályok szerinti megsemmisítése.

**III. SZERZŐDÉSES ELLENÉRTÉK**

**1.** Az Eladó köteles a Szerződés IV.1. pontjában meghatározott határidőn belül a Szerződés II.1. pontjában rögzítetteket elvégezni, a Vevő pedig köteles a Szerződés III.2. pontjában meghatározott vételárat megfizetni.

**2.** A jelen szerződés II. pontjában meghatározott képalkotó diagnosztikai eszköz szállításáért és a kapcsolódó szolgáltatások teljesítéséért Eladót összesen nettó .............................. Ft + Áfa, azaz nettó .................. Forint + ÁFA vételár (a továbbiakban: Vételár) illeti meg.

Szerződő Felek rögzítik, hogy a jelen szerződés szerinti szállítás és a kapcsolódó szolgáltatások ellenértékét a fenti vételár teljes körűen tartalmazza, Eladó többletigényt semmilyen jogcímen sem támaszthat Vevővel szemben. Szerződő Felek rögzítik, hogy a Vételár tartalmazza különösen a teljesítési helyre szállítás, a betanítás költségeit, és mindazon költségeket, melyek a Szerződés II. pontjában meghatározott képalkotó diagnosztikai berendezés rendeltetésszerű használathoz szükségesek.

**3.** Eladó a Vevő által kiállított teljesítési igazolás birtokában jogosult egy (vég)számla benyújtására jelen szerződés V. pontjában foglalt rendelkezések szerint. Eladó tudomásul veszi, hogy az általa kibocsátandó (vég)számlának a mindenkor hatályos jogszabályokban előírt formai és tartalmi követelményeknek meg kell felelnie, illetve a számla beazonosíthatósága érdekében a projekt azonosító számát is tartalmaznia kell.

**4.** Vevő felhívja Eladó figyelmét, hogy nem kerülhetnek kifizetésre, illetve elszámolásra a szerződés teljesítésével összefüggésben olyan költségek, melyek a 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak.

**5.** Vevő tájékoztatja Eladót, hogy jelen beszerzés a KEOP-5.6.0/E/15-2015-0092 számú projekt keretében valósul meg (utófinanszírozással).A támogatás összegének 100,000000 %-a az Európai Uniós támogatásból kerül finanszírozásra.

**6**. Az „Egészségügyi eszközök energia-megtakarítást célzó beszerzésének támogatása” elnevezésű, KEOP-5.6.0/E/15-2015-0092 számú projekt. Ajánlatkérő a Kbt. 53. § (5), illetőleg (6) bek. alapján Ajánlattevők figyelmét arra, hogy a támogatásra irányuló igény el nem fogadása, vagy az igényeltnél kisebb összegben történő elfogadása, továbbá a Miniszterelnökség Közbeszerzési Felügyeletért Felelős Helyettes Államtitkárság Közbeszerzési Felügyeleti Főosztály által a jelen szerződés alapjául szolgáló eljárással összefüggésben kibocsátott, nem támogató tartalmú szabályossági tanúsítvány, illetve utólagos ellenőrzési jelentés olyan oknak, illetőleg körülménynek minősül, amelyek miatt a közbeszerzési eljárást, illetőleg annak adott esetben érintett részét eredménytelennek nyilváníthatja, illetőleg az eljárás eredményének megküldését követően szerződéskötési kötelezettségre a Kbt. 131. § (9) bekezdése alkalmazandó.

**7.** Vevő jelen szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.

**IV. TELJESÍTÉS HELYE ÉS IDEJE**

**1**. A Szerződés határozott időtartamra jön létre.

A szerződés időtartama: annak mindkettő fél általi aláírásától legkésőbb 2015. december 29. napjáig.

Előteljesítés lehetséges.

**2**. A teljesítés helye: Vevő székhelye (1089 Budapest, Üllői út 86.)

**V. FIZETÉSI FELTÉTELEK**

**1.** Vevő a Szerződés teljesítésének elismeréséről legkésőbb az Eladó teljesítésétől számított 15 napon belül írásban nyilatkozik. A teljesítési igazolásban feltüntetésre kerül a Projekt azonosító száma is.

Vevő Eladó teljesítését a műszaki leírásban foglaltaknak eleget tevő a jelen Szerződés II.1. pontjában meghatározott képalkotó diagnosztikai berendezés átadása, valamint a kapcsolódó feladatok ellátása alatt keletkező dokumentumok átadása alapján veszi át. Az elkészült dokumentumokról és a képalkotó diagnosztikai berendezésről átadás-átvételi jegyzőkönyv készül, amely alapján a teljesítés igazolás ki lesz állítva.

A teljes szerződés tekintetében a teljesítés megfelelősége azon esetben kerül Vevő részéről megállapításra, amennyiben a teljesítés megtörtént és megfelel a hatályos jogszabályoknak, illetve a jelen szerződésben rögzített feltételeknek.

A teljesítési igazolás kiállítására Vevő részéről az alábbi személy jogosult:

név: …

tel: …

e-mail: …

**2**. Eladó az V.1. pont szerinti teljesítési igazolás kiállítását követőenjogosult (és egyben köteles) végszámláját kiállítani a teljesítési igazolásban meghatározott tartalommal. Eladó a számlájához köteles csatolni a teljesítési igazolást.

**3**. Az V.2 pont szerinti (vég)számla ellenértéke a kézhezvételtől számított 30 napon belül kerül átutalással kiegyenlítésre a Kbt. 135. § (1), illetőleg (6) bekezdése, az Art. 36/A. §, a Ptk. 6:130. § (1)-(2) bek. és a 4/2011. (I. 28.) Korm. rendelet előírásai mellett.

**VI. SZERZŐDÉSSZEGÉS ÉS JOGKÖVETKEZMÉNYEI, SZERZŐDÉST BIZTOSÍTÓ MELLÉKKÖTELEZETTSÉGEK**

**1**. Az alább meghatározott kötbérek a Polgári Törvénykönyv (Ptk.) 6:186 § (1) bekezdésnek megfelelően abban az esetben érvényesíthetőek, ha a nyertes ajánlattevő olyan okból, amelyért felelős megszegi a szerződést.

Késedelmi kötbér: Ha olyan okból, amelyért felelős, az Eladó nem a jelen szerződés IV.1. pontjában meghatározott teljesítési határidőn belül teljesít, késedelmi kötbér megfizetésére köteles.

A késedelmi kötbér alapja: 25 000,- Ft / naptári nap.

A késedelmi kötbér maximális mértéke: 15 naptári napi tétel.

A maximális kötbér elérése esetén Vevő jogosult azonnali hatállyal felmondani jelen szerződést.

Hibás teljesítési kötbér: Amennyiben az Eladó olyan okból, amelyért felelős, nem az előírásoknak megfelelő terméket szállítja, hibás teljesítési kötbér megfizetésére köteles.

A hibás teljesítési kötbér alapja: az adott részre megajánlott bruttó ár 0,5 %-a.

A hibás teljesítés esetén az Eladó a terméket köteles 15 napon belül kijavítani vagy kicserélni. Eladó a terméket akkor köteles kicserélni, ha a leszállított termék próbaüzeme során olyan hibát észlel a Vevő, amelynek a szakszerű kijavítását 15 napon belül nem lehet elvégezni.

A hibás teljesítési kötbér maximális mértéke: 15 naptári nap.

Amennyiben hibás teljesítés esetén, 15 napon túli késedelemmel kerül sor a kijavításra vagy a kicserélésre, úgy Vevő a szerződését azonnali hatállyal felmondhatja, a jogi következmények érvényesítése mellett anélkül, hogy érdekmúlását igazolni lenne köteles. Vevő – szerződésszerű elállás esetén - a hibás teljesítési kötbéren felül a meghiúsulási

Meghiúsulási kötbér: az adott részre megajánlott bruttó ár 20 %-a.

Felek rögzítik, hogy a késedelmi és a hibás teljesítési kötbér maximális mértékének elérésekor is jogosult a Vevő a szerződéstől azonnali hatállyal elállni és meghiúsulási kötbért érvényesíteni.

Jótállás: 60 hónap jótállás biztosítása szükséges. A jótállás kezdő időpontja az ajánlatkérő által igazolt sikeres átadás-átvétel lezárulta.

**VII. FELEK KÉPVISELETÉBEN ELJÁRÓ SZEMÉLYEK**

**1**. Felek a jelen szerződésben foglalt valamennyi hivatalos értesítést - vagy más közlést - írásban kötelesek megküldeni a másik fél részére vagy személyes kézbesítéssel, vagy postán ajánlott küldeményként, illetve telefaxon vagy e-mail-en. A kézbesítés időpontjának személyes kézbesítés esetén a címzett fél általi személyes átvétel időpontját, telefax esetében a sikeres küldést igazoló adási jelentésben szereplő időpontot, ajánlott postai küldeménynél legkésőbb a postára adást követő 5. (ötödik) munkanapot, míg e-mailen történő értesítés esetén a címzett fél szerverére történő megérkezés időpontját kell figyelembe venni.

**2**. Vevő kapcsolattartója:

név: ….

értesítési cím: …

tel. : …

e-mail: …

**3**. Eladó kapcsolattartója:

név: ………………

értesítési cím: …………………

tel. : …………………….

fax: ………………

e-mail:…………………

**4**. Jelen pontban meghatározott személyek vagy elérhetőségekben bekövetkező változás esetén a felek kötelesek haladéktalanul írásban értesíteni egymást. A megjelölt személy akadályoztatása esetén a felek haladéktalanul kötelesek helyettesről gondoskodni.

**VIII. VIS MAIOR**

**1.** Vis Maior bármely olyan előre nem látható, elkerülhetetlen és elháríthatatlan, egyik félnek sem felróható rendkívüli esemény, amely miatt az egyik fél, vagy a felek nem tudják megkezdeni, folytatni, teljesíteni kötelezettségeiket. Ezen események korlátozás nélkül magukban foglalják a háborút, a polgárháborút, a lázadást, a felkelést, a zavargást, a természeti katasztrófát – így különösen: tűzvészt, robbanást, áradást, vihart, földrengést –, az egyéb katasztrófát, a járványt, a vesztegzárat, a sztrájkot, továbbá - a Felek által jelenleg nem látható - olyan körülmények felmerülését, amely a munka megkezdését, folytatását vagy befejezését akadályozza.

Vis Maior esemény bekövetkezésekor az érintett Félnek írásban haladéktalanul közölnie kell a másik féllel az esemény körülményeit, okát, várható időtartamát, továbbá a megtett és a tervezett szükséges intézkedéseket. A haladéktalan írásbeli közlési kötelezettség a Vis Maior esemény hatásainak felszámolása, elmúlása után is terheli az érintett felet. Bármely Vis Maior esemény bekövetkezte nem szünteti meg a Felek azon kötelezettségét, hogy az Eladó által teljesített és Vevő által igazolt teljesítés jelen szerződés szerinti ellenértékére vonatkozó számla a Felek között elszámolásra vagy kiegyenlítésre kerüljön. Az érintett fél köteles minden ésszerű erőfeszítést megtenni annak érdekében, hogy szerződéses kötelezettségeinek teljesítését ésszerű időn belül folytathassa, vagy olyan lehetséges teljesítési módot találjon, amelyet a Vis Maior nem gátol. Felek tudomásul veszik, hogy a teljesítési határidő a Vis Maior időtartamával meghosszabbodhatnak.

**IX. VEGYES ÉS ZÁRÓ RENDELKEZÉSEK**

**1**. Felek kötelezettséget vállalnak arra, hogy amennyiben jelen szerződésben rögzített adataikban változás következik be, azt írásban haladéktalanul közlik a másik féllel.

**2**. Amennyiben jelen szerződés bármely rendelkezése részben vagy egészben érvénytelennek minősülne, az nem eredményezi a szerződés többi rendelkezésének érvénytelenségét. Szerződő Felek kifejezett akarata az, hogy ilyen esetekben a Szerződés egyéb rendelkezései érvényben maradjanak, és az érvénytelennek minősülő rendelkezés helyébe érvényes rendelkezést iktatnak be, amennyiben ez az ügyleti akarat kinyilvánítása szempontjából szükséges.

**3**. Eladó a Szerződésben vállalt kötelezettségeinek teljesítése során társadalmilag felelős módon, a jogszabályok messzemenő betartása mellett jár el, különös tekintettel az emberi jogok tiszteletben tartására, valamint a feketemunka kizárására. Eladó jelen szerződés teljesítésébe bevonni kívánt valamennyi teljesítési segédje tekintetében ezen elvárásokat érvényesíti.

**4**. Eladó köteles tűrni és segíteni a támogatás felhasználásának, illetve a Projekt megvalósulásának ellenőrzését minden olyan szervezet, hatóság, egyéb személy részéről, amelyeket erre jogszabály jogosít, illetve kötelez. Ilyen szervek különösen a KSZ, a Támogató, a KFF; a fejezetek ellenőrzési szervezetei, az Igazoló Hatóság, a Kormány által kijelölt belső ellenőrzési szerv, a Kincstár, Állami Számvevőszék, az Európai Bizottság illetékes szervezetei és az Európai Számvevőszék.

**5**. A Szerződő Felek megállapodnak abban, hogy az esetlegesen felmerülő vitás kérdéseket egymással tárgyalásos úton, közös szándékuk esetén mediátor közreműködésével rendezik. Amennyiben a tárgyalás nem vezetne eredményre, érdekeiket a magyar jog és a magyar polgári eljárás szabályai szerint bírósági úton érvényesítik, jogvitáikban a hatáskörrel és illetékességgel rendelkező rendes bíróság jár el.

**6.** Szerződő Felek megállapodnak abban, hogy a kapcsolattartás során a „zöld közbeszerzésre” vonatkozó kötelezettségvállalásának teljesítése érdekében az Eladó a szerződésben foglalt kötelezettségeinek teljesítése során a levelezést, az írásos dokumentumokat és az egyeztetéseket elsősorban elektronikus formában, ha ez nem lehetséges, akkor kétoldalas nyomtatással valósítsa meg legalább 30 %-ban.

**7.** Jelen szerződésben nem szabályozott kérdésekben a Polgári Törvénykönyvről szóló 2013 évi V. törvény, a közbeszerzésekről szóló 2015. évi CXLIII. tv. törvény, és a vonatkozó egyéb jogszabályok, valamint az Ajánlati felhívás, a Dokumentáció, Eladó ajánlata, továbbá a Támogatási Szerződés rendelkezései az irányadóak.

A Szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták … eredeti példányban, amelyből ..., azaz … példány a Vevőt, ..., azaz … példány pedig az Eladót illet meg.

|  |  |
| --- | --- |
| **Heim Pál Gyermekkórház** | **[…]***\*nyertes ajánlattevő neve* |
| […], 2015. […] hó […]. napján  Aláírás:  …………………………….  Képviseli: […]  P.H. | [...], 2015. […] hó […]. napján  Aláírás:  ………………………………….  Képviseli: […]  P.H. |
| *Vevő* | *Eladó* |

Pénzügyileg ellenjegyzem Budapesten, 2015. \_\_\_\_\_\_\_\_\_\_ \_\_. napján \_\_\_\_\_\_\_\_\_\_\_\_\_\_\_\_\_\_\_

Pénzügyi ellenjegyző

1. Nyilatkozatminták, formanyomtatványok

A nyilatkozatmintákat a jelen közbeszerzési dokumentum 2. kötete tartalmazza

Az ajánlatban a formanyomtatványok tekintetében a mintákkal tartalmilag egyező dokumentumokat kell benyújtani.

Ajánlattevő köteles a Felhívás, valamint a többi közbeszerzési dokumentum követelményeivel teljes mértékben összhangban lévő Ajánlatot benyújtani.

A közbeszerzési dokumentumokban meghatározott, illetve kért nyilatkozatok mindegyikét a felhívásban és a közbeszerzési dokumentumokban megfogalmazottak szerint kell megtenni.

Ajánlatkérő a Közbeszerzési Hatóság érvényben lévő tájékoztatóiban szereplő igazolási módokat elfogadja.

A műszaki, illetve szakmai alkalmasság megítélésére szükséges csatolt dokumentumokból egyértelműen ki kell derülnie az előírt műszaki, illetve szakmai alkalmassági követelménynek való megfelelősségnek.

Az ajánlattevőnek az eljárást megindító felhívás, jelen közbeszerzési dokumentum, a Közbeszerzési Törvény és valamennyi hatályos jogszabály figyelembevételével kell ajánlatát elkészítenie.

1. MŰSZAKI LEÍRÁS

A műszaki leírást a közbeszerzési dokumentum 3. kötete tartalmazza

1. A módosításokat jelen dokumentumban korrektúrával jelöltük [↑](#footnote-ref-1)
2. Szerződéskötéskor megfelelően kitöltendő! [↑](#footnote-ref-2)
3. Szerződéskötéskor megfelelően kitöltendő! [↑](#footnote-ref-3)
4. Szerződéskötéskor a nem releváns részek törlendőek! [↑](#footnote-ref-4)